חוויצ'ה קווארצחליה

חווִיצָ'ה קְווָארַצְחֵלִיָּה (בגאורגית: ხვიჩა კვარაცხელია; נולד ב-12 בפברואר 2001 בטביליסי), המכונה קווארה, הוא כדורגלן גאורגי, המשחק בעמדת קשר הכנף בנאפולי ובנבחרת גאורגיה. קווארצחליה גדל במחלקת הנוער של דינמו טביליסי מליגת העל הגאורגית. ב-29 בספטמבר 2017 ערך את הופעת הבכורה שלו בקבוצה הבוגרת של המועדון, בתיקו 1-1 נגד קולחתי 1913 פותי במסגרת המחזור ה-28 בליגה לעונת 2017. ב-18 בנובמבר הבקיע את שערו היחיד במועדון, בניצחון 0–1 על שׁוּכּוּרָה כּוֹבּוּלֶתִּי (אנ') במסגרת המחזור ה-34 בליגה. בסך הכל ערך ארבע הופעות ליגה במדי המועדון. לאחר עונה אחת בדינמו טביליסי חתם קווארצחליה במועדון הכדורגל רוסתווי מליגת העל הגאורגית. ב-29 ביוני 2018 ערך את הופעת הבכורה שלו במועדון, בניצחון 1–2 על סמטרדיה במסגרת המחזור ה-17 בליגה לעונת 2018. ב-2 בספטמבר הבקיע את שער הבכורה שלו במועדון, בניצחון 0–4 על סיוני בולניסי במסגרת המחזור ה-23 בליגה. בסך הכל ערך 18 הופעות ליגה במדי המועדון, בהן כבש שלושה שערים. ב-15 בפברואר 2019 הושאל קווארצחליה ללוקומוטיב מוסקבה מליגת העל הרוסית למשך חצי עונה. ב-10 במרץ ערך את הופעת הבכורה שלו במועדון, כשהחליף את יפרסון פרפאן בניצחון 0–2 על אנז'י מחצ'קלה במסגרת המחזור ה-19 בליגה לעונת 2018/2019. ב-10 במאי הבקיע את שערו היחיד במועדון, בניצחון 0–4 על רובין קאזאן במסגרת המחזור ה-28 בליגה. ב-22 במאי נכנס כמחליף בניצחון 0–1 על אורל במסגרת גמר הגביע הרוסי בכדורגל 2018/2019. בסך הכל ערך שבע הופעות ליגה במדי המועדון במשך תקופת ההשאלה. ב-6 ביולי 2019 חתם קווארצחליה על חוזה למשך חמש עונות ברובין קאזאן מליגת העל הרוסית. ב-15 ביולי ערך את הופעת הבכורה שלו במועדון, בתיקו 1-1 נגד לוקומוטיב מוסקבה, קבוצתו הקודמת. במשחק זה הבקיע את שער הבכורה במועדון. בשתי עונותיו הראשונות במועדון ערך 50 הופעות ליגה, בהן הבקיע שבעה שערים. בעקבות הפלישה הרוסית לאוקראינה, עזב קווארצחליה בהשאלה לדינמו בתומי במרץ 2022. ב-1 ביולי 2022 חתם בנאפולי מהסרייה א'. בהופעת הבכורה כבש גם שער בכורה בקבוצה ובישל שער בניצחון 2–5 על הלאס ורונה במחזור הפתיחה של עונת 2022/2023. ב-7 ביוני 2019 ערך קווארצחליה את הופעת הבכורה שלו בנבחרת גאורגיה, בניצחון 0–3 על נבחרת גיברלטר במסגרת מוקדמות יורו 2020. ב-14 באוקטובר 2020 הבקיע את שער הבכורה שלו בנבחרת, בתיקו 1-1 נגד נבחרת מקדוניה הצפונית במסגרת ליגת האומות 2020/2021. נכלל בסגל נבחרת גאורגיה לטורניר יורו 2024. אביו הוא כדורגלן העבר באדרי קווארצחליה (אנ'), אשר שיחק בנבחרת אזרבייג'ן. לוקומוטיב מוסקבה הגביע הרוסי (1): 2018/2019 נאפולי אליפות איטליה (1): 2022/2023 תארים אישיים השחקן הצעיר הטוב ביותר בליגת העל הרוסית: 2019/20, 2020/21 כדורגלן השנה של גאורגיה: 2020, 2021, 2022 שחקן החודש בסרייה א': אוגוסט 2022, פברואר 2023, מרץ 2023 שחקן העונה באיטליה : 22/23 מדיה וקבצים בנושא חוויצ'ה קווארצחליה בוויקישיתוף חוויצ'ה קווארצחליה, ברשת החברתית פייסבוק חוויצ'ה קווארצחליה, ברשת החברתית אינסטגרם חוויצ'ה קווארצחליה, באתר Transfermarkt חוויצ'ה קווארצחליה, באתר Soccerway חוויצ'ה קווארצחליה, באתר BDFutbol חוויצ'ה קווארצחליה, באתר WorldFootball.net חוויצ'ה קווארצחליה, באתר National Football Teams חוויצ'ה קווארצחליה, באתר FootballDatabase.eu חוויצ'ה קווארצחליה, באתר ESPN רועי ויינברג, ‏מרוסיה באהבה: הגיאורגי שמפחיד את ליברפול, באתר ערוץ הספורט, 7 בספטמבר 2022 Хвича Кварацхелия – в «Локомотиве» באתר הרשמי של לוקומוטיב מוסקבה, 15 בפברואר 2019 (ברוסית) ХВИЧА КВАРАЦХЕЛИЯ СТАЛ ИГРОКОМ «РУБИНА» באתר הרשמי של רובין קאזאן, 6 ביולי 2019 (ברוסית) საქართველოს ნაკრების შემადგენლობა ევრო 2024-ის მოსამზადებელ ეტაპზე באתר הרשמי של התאחדות הכדורגל הגאורגית, 22 במאי 2024 (בגאורגית) Badri Kvaratskhelia - Player profile, www.transfermarkt.com (באנגלית)